專訪|羅莽拍戲被迫生食草龍:佢要我生食再咬碎吞落肚
羅莽從影47年拍過不少電影、電視劇,外表粗獷的他,原來相當服從導演命令,1979年他拍《雜技忘命隊》,導演要他三樓跳下來,更表示如果羅莽不跳,他自己跳,羅莽硬著頭皮走上三樓跳下去,由於不懂「跳樓」技術,結果膝頭撞爆嘴滿口鮮血,還被同場武師笑他。
忽然加跳樓戲,羅莽不怕死照跳,85年拍《江湖了斷》,導演突然覺得戲中演監犯的羅莽要食草龍,還要生吃,要拍到他食到有聲再吞落肚,羅莽有點猶豫,不過最後頂硬上,但他不想殺生,將隻草龍放入口,但放在舌底,用演技扮咬碎吞落肚,他說:「導演問我係咪吞咗落肚,我話係呀,佢即刻行出嘔,我仲話問佢駛唔駛拍多次」
拍電影搵命搏,羅莽拍電視一樣去盡,當年加入TVB原因,是因為想磨練演技,他覺得拍武俠片經常打打殺殺,很難去表達一些情感,亦沒有機會發揮,所以主動打給方逸華入TVB,他不介意人工但求有機會,他說:「我覺得要進步啲,自己都睇西片見到尊榮(John Wayne)做啲戲咁好睇,我得唔得呢?所以想去試下。」
羅莽入到TVB雖然沒有機會演尊榮這類角色,但演了不少令人難忘的角色,特別《娛樂插班生》入面飾演胡師傅,又要搽油又要食炭,為了出場滿身油,羅莽每次要自己拿著花生油入男廁自己搽,他說:「幾好玩架,初時搽前面,之後話要搽埋背脊,我成樽花生油淋落男廁塊鏡,之後撻個背脊埋去捽囉,無助手幫我,有乜計呀。」
羅莽為演好角色相當「抵諗」,從不覺得辛苦,之後有場戲要食炭,羅莽記得當時好似用真炭,不過那些炭經過化學處理,熱度稍低但亦相當熱,但扮吳剛食炭,連續食了多次,導演其實收貨,但還有時間,於是要羅莽不斷食,他說:「扮到同場有啲老演員睇唔過眼呀,話唔好再拍喇,我都唔敢出聲,(邊個演員出聲?)我記得好似係王偉,真係多謝佢哋呢啲前輩。佢哋睇到覺得唔舒服所以出聲。」